Kalle Blomkvist

Kalle Blomkvist er en detektiv i Astrid Lindgrens forfatterskap.

Han og vennene Eva-Lotta og Anders (Endre i de norske oversettelsene) er riddere av den Hvite Rosen som kjemper mot Røde Rosen om troféet Stormumriken, som for utenforstående ser ut som en alminnelig stein. Kalle kommer også på sporet av mystiske hendelser som Eva-Lotta og Anders/Endre hjelper ham med å etterforske. De tre vennene opererer da gjerne under kodenavnet Kalotten («Ka» for Kalle, «lott» for Eva-Lotta og «en» for Endre). Denne «detektiv-virksomheten» utgjør hovedtemaet i Lindgrens bøker og filmene basert på dem.

I disse bøkene gjorde Astrid Lindgren bruk av det hun hadde lært om kriminalteknikk mens hun arbeidet som sekretær for «Revolver-Harry» (kriminalteknikeren Harry Söderström, 1902-56), utdannet i ballistikk i Lyon i 1928, grunnlegger av Statens kriminaltekniska anstalt (i dag med navnet Nationellt forensiskt centrum) i Stockholm, og under andre verdenskrig trener for Reservepolitiet, de norske polititroppene i Sverige.«Revolver-Harry kallades för världens bästa detektiv»  Svensk politi takket ja til hjelp fra lokale barn og tenåringer når det gjaldt å finne hvor ulike planter vokste i Sköndal, som en del av etterforskningen av drapet på «Kickan» Granell i juli 1965.Drapet på «Kickan» Granell Peter Englunds bok om drapet Slike assistenter ble av politiet omtalt som blomkvistare etter Astrid Lindgrens «mesterdetektiv», men deres innsats bidro ikke til å løse en eneste kriminalsak.Peter Englund: Drapet i Söndagsvägen (s. 86), forlaget Cappelen Damm, 2021, ISBN 978-82-02-70421

Bøker
1946 Mesterdetektiven Blomkvist (norsk versjon er fra 1948)
1951 Mesterdetektiven Blomkvist lever farlig (norsk versjon er fra 1952)
1953 Kalle Blomkvist og Rasmus (norsk versjon er fra 1954)

Filmatiseringer (utvalg)
1947 Mesterdetektiven Blomkvist, regi: Rolf Husberg
1953 Mesterdetektiven og Rasmus, regi: Rolf Husberg
1957 Mesterdetektiven Blomkvist lever farlig, regi: Olle Hellbom
1996 Kalle Blomkvist – Mesterdetektiven lever farlig, regi: Göran Carmback
1997 Mesterdetektiven Blomkvist på nye eventyr regi: Göran Carmback

Referanser

Kategori:Astrid Lindgrens karakterer
Kategori:Personer i kriminallitteraturen
Kategori:Fiktive politifolk